text:
 19.3.2009
 BG
 Официален вестник на Европейския съюз
 L 73/35
 РЕШЕНИЕ НА СЪВМЕСТНИЯ КОМИТЕТ НА ЕИП
 No 3/2009
 от 5 февруари 2009 година
 за изменение на приложение II (Технически регламенти, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
 като има предвид, че:
 (1)
 Приложение II към Споразумението бе изменено с Решение на Съвместния комитет на ЕИП No 96/2008 от 26 септември 2008 г. (1)
 (2)
 Директива 2007/15/ЕО на Комисията от 14 март 2007 г. за изменение, с цел привеждането му в съответствие с техническия прогрес, на приложение I към Директива 74/483/ЕИО на Съвета относно външните изпъкналости на моторните превозни средства (2) следва да бъде включена в Споразумението,
 РЕШИ:
 Член 1
 В глава I, точка 17 (Директива 74/483/ЕИО на Съвета) от приложение II към Споразумението се добавя следното тире:
 „—
 32007 L 0015: Директива 2007/15/ЕО на Комисията от 14 март 2007 г. (ОВ L 75, 15.3.2007 г., стр. 21).“
 Член 2
 Текстовете на Директива 2007/15/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 6 февруари 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 5 февруари 2009 година.
 За Съвместния комитет на ЕИП
 Председател
 Alan SEATTER
 (1) ОВ L 309, 20.11.2008 г., стр. 15.
 (2) ОВ L 75, 15.3.2007 г., стр. 21.
 (3) Не са посочени конституционни изисквания.


text:
 27.2.2014
 BG
 Официален вестник на Европейския съюз
 L 58/32
 РЕШЕНИЕ НА СЪВМЕСТНИЯ КОМИТЕТ НА ЕИП
 No 178/2013
 от 8 октомври 2013 година
 за изменение на приложение XXII (Дружествено право) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 183/2013 на Комисията от 4 март 2013 г. за изменение на Регламент (ЕО) No 1126/2008 за приемане на някои международни счетоводни стандарти в съответствие с Регламент (ЕО) No 1606/2002 на Европейския парламент и на Съвета във връзка с Международен стандарт за финансово отчитане (МСФО) 1 (1) следва да бъде включен в Споразумението за ЕИП.
 (2)
 Регламент (ЕС) No 301/2013 на Комисията от 27 март 2013 г. за изменение на Регламент (ЕО) No 1126/2008 за приемане на някои международни счетоводни стандарти в съответствие с Регламент (ЕО) No 1606/2002 на Европейския парламент и на Съвета във връзка с цикъла на годишни подобрения 2009—2011 г. на Международните стандарти за финансово отчитане (МСФО) (2) следва да бъде включен в Споразумението за ЕИП.
 (3)
 Регламент (ЕС) No 313/2013 на Комисията от 4 април 2013 г. за изменение на Регламент (ЕО) No 1126/2008 за приемане на някои международни счетоводни стандарти в съответствие с Регламент (ЕО) No 1606/2002 на Европейския парламент и на Съвета по отношение на консолидираните финансови отчети, съвместните предприятия и оповестяването на дялови участия в други предприятия: насоки за преминаване към прилагането (изменения на Международните стандарти за финансово отчитане 10, 11 и 12) (3) следва да бъде включен в Споразумението за ЕИП.
 (4)
 Ето защо приложение XXII към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 10ба (Регламент (ЕО) No 1126/2008 на Комисията) в приложение XXII към Споразумението за ЕИП се добавят следните тирета:
 „—
 32013 R 0183: Регламент (ЕС) No 183/2013 на Комисията от 4 март 2013 г. (ОВ L 61, 5.3.2013, стр. 6),
 —
 32013 R 0301: Регламент (ЕС) No 301/2013 на Комисията от 27 март 2013 г. (ОВ L 90, 28.3.2013, стр. 78),
 —
 32013 R 0313: Регламент (ЕС) No 313/2013 на Комисията от 4 април 2013 г. (ОВ L 95, 5.4.2013 г., стр. 9).“
 Член 2
 Текстовете на регламенти (ЕС) No 183/2013, (ЕС) No 301/2013 и (ЕС) No 313/2013 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 9 октомври 2013 г., при условие че са внесени всички нотификации, предвидени в член 103, параграф 1 от Споразумението за ЕИП (4).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 8 октомври 2013 година.
 За Съвместния комитет на ЕИП
 Председател
 Thórir IBSEN
 (1) ОВ L 61, 5.3.2013 г., стр. 6.
 (2) ОВ L 90, 28.3.2013 г., стр. 78.
 (3) ОВ L 95, 5.4.2013 г., стр. 9.
 (4) Без отбелязани конституционни изисквания.

type: contracts

jurisdiction: EU


text:
 |
 22010A0622(01)
 Договореност относно опазването на запасите от риба меч в югоизточната част на Тихия океан
 Официален вестник n° L 155 , 22/06/2010 стр. 0003 - 0009
 Договореностотносно опазването на запасите от риба меч в югоизточната част на Тихия океан1. Настоящият документ замества Временното споразумение от 25 януари 2001 г. ("Споразумението от 2001 г.") и трансформира временната уговорка в окончателен ангажимент за сътрудничество за дългосрочното опазване и управление на запасите от риба меч в югоизточната част на Тихия океан.2. Договореността има за цел приятелско уреждане на споровете относно риболова на риба меч [1], които съществуват понастоящем между Чили и Европейската общност (чийто правоприемник сега е Европейският съюз (ЕС) в Международния трибунал по морско право (ITLOS) и в Световната търговска организация (СТО).3. Страните потвърждават официално, че настоящата договореност осигурява основната рамка за опазването на рибата меч в югоизточната част на Тихия океан, нейното управление и сътрудничеството за това.4. Двустранният научно-технически комитет ЕС/Чили (ДНТК) ще продължи да представлява необходимата точка за контакт по въпросите от общ интерес относно опазването на рибата меч и с оглед на максимално увеличаване на усилията за научно/техническо сътрудничество и ще има следния мандат:а) да служи като форум за обмен на информация относно запасите от риба меч и риболовните дейности на ЕС и Чили и всяка друга информация, която се изисква за решенията за опазване и управление;б) периодично да оценява състоянието на запасите, да наблюдава риболовните тенденции и да оценява въздействието върху нецелевите видове и морската екосистема;в) да преразглежда съществуващите мерки за опазване и да дава становище за възможните нови такива, включително регламенти за прилова;г) да идентифицира приоритетите за научните изследвания в контекста на Работната програма и да изготвя всякакви допълнителни програми, включително протоколи за събирането на данни;д) да обменя информация и насърчава използването на безопасни за околната среда и рентабилни риболовни уреди;е) да обменя преди заседанията на ДНТК данни за улова и риболовното усилие, обхващащи всички сегменти от техните съответни флоти в югоизточната част на Тихия океан;ж) да обмисля по-нататъшни начини за сътрудничество в научната, техническата или административната сфера.5. ДНТК ще бъде свикан на извънредно заседание (TIMING) с цел да започне работа по своя мандат, като вземе предвид следните цели и принципи, одобрени от страните:а) техният съответен риболов на риба меч се извършва при ниво на улова, чрез което да се поддържат запасите на или близо до максималния устойчив улов (MSY), по начин, съответстващ на целта за осигуряване на устойчивост на тези ресурси, както и на опазването на морската екосистема;б) разпределението, пространствената структура и динамиката на запасите се наблюдават от риболовни кораби на Чили и на ЕС, при чиито научни наблюдения се спазват одобрените параметри за научни изследвания, предвидени с цел разработването на солидни оценки и впоследствие даването на подходящи управленски отговори;в) въведените системи за събиране на данни следва да бъдат надеждни, бързи и съвместими с изискванията и мащаба на риболова на риба меч;г) страните поддържат своето сегашно ниво на риболов на риба меч, отчетено чрез настоящия брой кораби или чрез историческия максимум на техни кораби, действащи в югоизточната част на Тихия океан, с цел да


text: се гарантира устойчивостта на запаса от риба меч.6. Страните запазват своя ангажимент за по-нататъшно развиване на връзката между това двустранно сътрудничество и многостранната консултация, поддържана от ЕС и Чили.7. Настоящата многостранна консултация следва да включи всички съответни участници в риболова на риба меч в югоизточната част на Тихия океан и поканените наблюдатели от съществуващи организации с легитимен интерес към риболова на риба меч.8. ЕС и Чили запазват своя ангажимент за ефективното насърчаване на многостранно сътрудничество за опазването и управлението на тези запаси в тяхното местообитание и екосистема и по целия път на миграция.9. Страните надлежно вземат предвид действията, предприети на многостранно равнище, и се стремят да насърчават подобни инициативи за опазване и управление в регионалните организации за управление на рибарството, на които са членове, с цел да гарантират устойчивото развитие на риболова на риба меч.10. В тази връзка страните се стремят да насърчават прилагането от други участници в риболова на риба меч на посочените по-горе принципи и цели, особено във връзка с поддържането на техните сегашни нива на риболов.11. В съответствие с посочените по-горе принципи и в контекста на Работната програма, разработвана от ДНТК, страните ще определят общ протокол за анализ, обработка и оценка на информацията, събрана от техните риболовни кораби. Такъв протокол следва да бъде насочен към идентифициране на състоянието на запаса в пространствено и времево отношение, като се изследват неговият състав и биологичните му характеристики и се проучат неговите местообитания, с цел да се увеличат знанията на страните, като се вземе предвид и потенциалното въздействие на риболова върху компонентите на неговата екосистема, свързаните или зависимите видове и изискванията за намаляване на екологичните последици и отрицателното въздействие върху птиците, костенурките и акулите, както и хранителните вериги и физическата околна среда на югоизточната част на Тихия океан.12. Страните декларират, че съгласно настоящата договореност техните риболовни кораби няма да бъдат обвързани от специфични мерки за опазване, съгласно които да се предвижда минимална дължина за улавяните видове.13. Все пак те прилагат подход на предпазливост, като вземат предвид всички биологични характеристики на улова и въз основа на най-добрите научни становища се стремят към по-нататъшна разработка и прилагане на алтернативни мерки, предвидени да гарантират, че риболовните дейности не създават риск от неприемливо въздействие върху чувствителни местообитания в рамките на морската околна среда.14. Страните потвърждават, че техните кораби имат следните задължения:а) използване на работеща VMS, свързана постоянно с държавата на знамето;б) редовно предоставяне на данни относно вида на кораба, улова, риболовното усилие по зони и периоди, които се обменят от страните преди заседанията на ДНТК;в) предоставяне и обмен на информация относно безопасни за околната среда и рентабилни риболовни съоръжения;г) събиране на данни, които се изискват за оценките на ДНТК на динамиката и на статуса на риболова на риба меч в югоизточната част на Тихия океан и на друга информация за целите на опазването и управлението.15. Страните са съгласни, че в съответствие с целите, съдържащи се в настоящата договореност по отношение на сегашните нива на риболовното усилие, нивата на улова, чрез които да се поддържат запасите на или близо до максималния устойчив улов (MSY), в съответствие


text: с целта за осигуряване на устойчивост на тези ресурси, както и при спазване на разпоредбите относно наблюдението и обмена на информация, на корабите на ЕС, извършващи риболов на риба меч, се предоставя достъп до определени чилийски пристанища.16. Процедурите за достъп за разтоварване на сушата и претоварване в определени чилийски пристанища се съдържат в приложение I към настоящата договореност.17. Страните съвместно ще уведомят ITLOS, че вследствие на постигането на споразумение по спора те са се съгласили да поискат прекратяване на производството (дело No 7, гледано от ITLOS) и молят Съда да издаде постановление за прекратяване и за заличаване от регистратора на това дело от списъка с дела. Понеже страните са се съгласили да прекратят производството пред ITLOS като пряко следствие от постигането на споразумение по спора, те ще поискат също така от Съда да отбележи този факт и да посочи в съответното постановление за прекратяване или в приложението към него условията на споразумението.18. Страните ще информират и генералния директор на СТО, че производството за задължително уреждане на спор, гледано от ITLOS (дело No 7), е било прекратено и ще му съобщят условията на постигнатото споразумение, като изразят решението на страните да не възобновяват процедурата за уреждане на спорове по Договореността на СТО за уреждане на спорове относно случай DS 193 във връзка с прилагането на съответните членове от ГАТТ за транзитното преминаване, претоварването и търговския достъп до чилийски пристанища на кораби на ЕС, извършващи риболов на риба меч.19. Страните са съгласни да прилагат спрямо настоящата договореност разпоредбите относно избягването и уреждането на спорове, определени в дял VIII от Споразумението за асоцииране между Европейската общност и нейните държави-членки, от една страна, и Република Чили, от друга страна, което влезе в сила на 1 февруари 2003 г.20. Настоящата договореност влиза в сила на първия ден от първия месец след този, през който страните са се нотифицирали взаимно за приключването на необходимите за целта процедури.21. Страните са съгласни да прилагат временно точка 15 по-горе след подписването и във всеки случай не по-късно от 31 декември 2009 г.22. Нотификациите се изпращат на генералния секретар на Съвета на Европейския съюз, който е депозитар на настоящата договореност.23. От датата на нейното влизане в сила настоящата договореност заменя Временното споразумение, подписано от страните на 25 януари 2001 г.За Европейския съюзЗа Република Чили[1] Дело No 7, гледано от ITLOS, и случай DS 19, разглеждан от СТО.--------------------------------------------------ПРИЛОЖЕНИЕ Ii) За целите на прилагането на договореността 45 дни преди заседанията на ДНТК, посочени в параграф 4 от Договореността, страните си предоставят взаимно списък на корабите, съдържащ следните данни:1. име на кораба;2. позивна;3. регистрационен номер на ИМО (ако има такъв);4. име и подробности за корабособственика (гражданство, адрес);5. държава на знамето на кораба;6. обща дължина (m);7. марка и модел на системата за автоматично позициониране, както и нейният идентификационен код и името на бреговата станция (LES), с която работи;8. име и адрес на лицето за контакти в държавата на знамето и в Европейската комисия.ii) Капитанът на кораб на ЕС или негов представител, който желае да влезе в определено чилийско пристанище, уведомява компетентните чилийски органи чрез


text: формуляр А, прикрепен към настоящото приложение, поне 72 часа преди планираното пристигане в пристанището.iii) Компетентните чилийски органи официално потвърждават по електронен път или по друг начин в рамките на 24 часа, че достъпът е предоставен и че операцията по разтоварване на сушата или претоварване може да се проведе.iv) В съответствие с параграф 14, буква а) всеки път когато кораб на ЕС влиза в чилийската ИИЗ (EEZ) с цел получаване на достъп до пристанище, той незабавно ще изпраща спътников сигнал до Centro de Monitoreo y Control de la Direccion General del Territorio Maritimo y Marina Mercante чрез центъра за наблюдение на риболова (FMC) на своята държава на знамето.Честотата на базовите доклади на системата VMS трябва да бъде на всеки 60 минути.v) На първото заседание на ДНТК Чили трябва да предостави координатите на своята ИИЗ.vi) Ако чилийските компетентни органи имат ясни основания да смятат, че посочената по-горе информация, предоставена от риболовния кораб на ЕС, не е вярна, записаните навигационни данни на кораба се предоставят от компетентните органи на неговата държава на знамето при поискване от страна на компетентните чилийски органи. В този случай Чили незабавно ще информира държавата на знамето и Европейската комисия с оглед консултация със съответните органи.vii) Посочените от компетентните чилийски органи инспектори могат да проверяват документите, бордовия дневник, риболовните уреди и улова на борда по време на операциите по разтоварване на сушата или претоварване. Такава инспекция се провежда по начин, който да не предизвиква необосновано забавяне на операциите по разтоварване на сушата или претоварване, които, доколкото е възможно, следва да се извършват в срок до 24 часа след пристигането в пристанището. Преди инспекцията от инспекторите се изисква да представят на капитана на кораба съответния документ, който показва, че са инспектори.viii) Чилийските компетентни органи гарантират, че резултатите от пристанищните инспекции винаги се представят на капитана на кораба за преглед и подпис и че докладът се попълва и подписва от инспектора. На капитана на инспектирания кораб се дава възможност да добави коментари към доклада и според случая да се свърже със съответните органи на държавата на знамето, по-специално когато съществуват сериозни трудности с разбирането на съдържанието на доклада.ix) Чилийските компетентни органи гарантират, че копие от доклада от инспекцията се предоставя на капитана на инспектирания кораб, за да бъде пазено на борда на кораба, както и на компетентните органи на държавата на знамето на инспектирания кораб.х) Капитаните на корабите имат правото да решат какво да направят с улова на своя кораб.xi) В съответствие с параграфи 15 и 16 корабите на ЕС ще използват следните определени за достъп пристанища: Arica, Antofagasta и Punta Arenas.xii) Единствено следните дейности могат да бъдат извършвани в разрешените пристанища:1. разтоварване на суша на запаси от риба меч;2. претоварване на запаси от риба меч;3. попълване на запасите на кораба;4. ремонти по кораба.Гореизложеното не засяга възможността за кораби на ЕС да получат достъп до други подходящи чилийски пристанища, съобщени от чилийските власти, единствено с цел ремонт на корабите.Във връзка с попълването на запасите от храни, смазочни масла, гориво и материали за опаковане, преработка на борда и всяка друга всекидневна нужда


text: на борда, както и промените в екипажа корабът може да вземе на борда само толкова, колкото е нужно за неговото собствено функциониране; товаренето на запаси и качването на борда на членове на екипажа, които са предназначени за други риболовни кораби, са забранени. Тези разпоредби не се прилагат при спешни случаи или форсмажорни обстоятелства.xiii) Чилийските компетентни органи ще откажат достъп до пристанище на тези кораби на ЕС, които не спазват гореизложеното. Отказът на достъп следва да бъде мотивиран, а причините за него — незабавно и официално съобщени на капитана на кораба, на държавата на знамето и на Европейската комисия. Такива случаи на отказ на достъп се обсъждат от страните на следващото заседание на ДНТК и дотогава корабът няма достъп до чилийските пристанища.xiv) При поискване на една от страните се свиква извънредно заседание на ДНТК, за да се обсъди всеки въпрос, свързан с прилагането на Договореността.ФОРМУЛЯР AИНФОРМАЦИЯ, КОЯТО СЕ ПРЕДОСТАВЯ ПРЕДВАРИТЕЛНО ОТ КОРАБИТЕ, ПОИСКАЛИ ВЛИЗАНЕ В ПРИСТАНИЩЕ1. Планирано пристанище на посещение2. Очаквани дата и час на пристигане3. Цел(и)4. Име на кораба5. Държава на знамето6. Вид на кораба7. Международна радиопозивна8. Информация за контакти с кораба9. Собственик/ци на кораба10. Идентификационен номер на сертификата за регистрация11. Идентификационен номер на ИМО, ако има такъв12. Външен идентификационен номер, ако има такъв13. Размери на корабаДължинаШирочинаГазене14. Име и гражданство на капитана на кораба15. Общ улов на бордаВидовеФорма на продуктаЗона на уловКоличество16. Улов за разтоварванеВидовеКоличество17. Улов, който ще се претоварва в пристанищетоВидовеКоличество18. Крайно местоназначение на уловаЧилиДруго+++++ TIFF +++++--------------------------------------------------ПРИЛОЖЕНИЕ БМИСИЯ НА ЧИЛИ КЪМ ЕВРОПЕЙСКИЯ СЪЮЗNo 177/2009Мисията на Чили към Европейския съюз поднася своите комплименти на Rенерална дирекция "Морско дело и рибарство" на Европейската комисия и има честта да се позове на доклада, договорен между Европейската комисия и Чили след двустранните технически консултации, проведени в Ню Йорк на 5— 6 октомври 2009 г. относно рибата меч в югоизточната част на Тихия океан.По отношение на подточка xi) от приложение I към доклада Мисията на Чили поднася молбата си на Rенерална дирекция "Морско дело и рибарство" да измени списъка на определените от Чили пристанища, съгласно доклада.За тази цел Мисията на Чили уведомява с настоящото Rенерална дирекция "Морско дело и рибарство", че новите определени пристанища са Arica, Antofagasta и Punta Arenas.Мисията на Чили към Европейския съюз отправя молба към Rенерална дирекция "Морско дело и рибарство" на Европейската комисия да вземе под внимание посочения по-горе въпрос и ѝ поднася своите почитания.Брюксел, 23 ноември 2009 г.До Rенерална дирекция "Морско дело и рибарство"на Европейската комисияБрюксел--------------------------------------------------Споразумениепод формата на размяна на писма между Европейския съюз и Република Чили относно временното прилагане на договореността относно опазването на запасите от риба меч в югоизточната част на Тихия океанА. Писмо от Европейския съюзУважаема госпожо/уважаеми господине,Имам честта да се позова на преговорите, проведени в Брюксел на 15 и 16 октомври 2008 г. между Европейския съюз и Чили, които доведоха до Договореността относно опазването на запасите от риба меч в югоизточната част на Тихия океан (по-долу "Договореността"), както и до двустранните технически разговори в Ню Йорк на 5 и 6 октомври 2009 г.Европейският съюз започна своите вътрешни процедури за сключването на Договореността относно опазването на


text: запасите от риба меч в югоизточната част на Тихия океан, постигната на 15— 16 октомври 2008 г., заедно с подробното приложение I, по което беше постигнато съгласие на 5— 6 октомври 2009 г.До завършването на тези процедури Европейският съюз ще прилага временно Договореността относно опазването на запасите от риба меч в югоизточната част на Тихия океан, постигната на 15— 16 октомври 2008 г., и приложение I към нея, по което беше постигнато съгласие на 5— 6 октомври 2009 г. и което беше допълнено с вербална нота от страна на Чили от 23 ноември 2009 г.Следните документи и информация представляват неделима част от настоящото Споразумение под формата на размяна на писма:а) Договореността, одобрена на 15— 16 октомври 2008 г. в Брюксел, изменена със:б) подробното приложение I към Договореността, по което беше постигнато съгласие по време на двустранната техническа среща на 5— 6 октомври 2009 г. в Ню Йорк;в) вербалната нота на Чили от 23 ноември 2009 г., с която чилийските пристанища Arica, Antofagasta и Punta Arenas се определят за пристанища за достъп на корабите на ЕС, извършващи риболов на риба меч в открито море в югоизточната част на Тихия океан, във връзка с подточка xi) от приложението, посочено в буква б) по-горе;г) първото заседание на Двустранния научно-технически комитет ще се проведе най-късно на 1 януари 2011 г.Ще Ви бъда задължен, ако потвърдите получаването на настоящото писмо и факта, че това писмо заедно с Вашия отговор представляват споразумение между Чили и Европейския съюз да се приложи временно Договореността в съответствие с разпоредбите, които се съдържат в документите, изброени по-горе.Настоящото споразумение ще се прилага от деня, следващ деня на Вашия отговор.Моля, приемете, уважаема госпожо/уважаеми господине, моите най-високи почитания.За Европейския съюзПредседателБ. Писмо от Република ЧилиУважаема госпожо/уважаеми господине,Имам честта да потвърдя получаването на Вашето писмо с днешна дата, което гласи следното:"Имам честта да се позова на преговорите, проведени в Брюксел на 15 и 16 октомври 2008 г. между Европейския съюз и Чили, които доведоха до Договореността относно опазването на запасите от риба меч в югоизточната част на Тихия океан (по-долу "Договореността"), както и до двустранните технически разговори в Ню Йорк на 5 и 6 октомври 2009 г.Европейският съюз започна своите вътрешни процедури за сключването на Договореността относно опазването на запасите от риба меч в югоизточната част на Тихия океан, постигната на 15— 16 октомври 2008 г., заедно с подробното приложение I, по което беше постигнато съгласие на 5— 6 октомври 2009 г.До завършването на тези процедури Европейският съюз ще прилага временно Договореността относно опазването на запасите от риба меч в югоизточната част на Тихия океан, постигната на 15— 16 октомври 2008 г., и приложение I към нея, по което беше постигнато съгласие на 5— 6 октомври 2009 г. и което беше допълнено с вербална нота от страна на Чили от 23 ноември 2009 г.Следните документи и информация представляват неделима част от настоящото Споразумение под формата на размяна на писма:а) Договореността, одобрена на 15— 16 октомври 2008 г. в Брюксел, изменена със:б) подробното приложение I към Договореността, по което беше постигнато съгласие по време на двустранната


text: техническа среща на 5— 6 октомври 2009 г. в Ню Йорк;в) вербалната нота на Чили от 23 ноември 2009 г., с която чилийските пристанища Arica, Antofagasta и Punta Arenas се определят за пристанища за достъп на корабите на ЕС, извършващи риболов на риба меч в открито море в югоизточната част на Тихия океан, във връзка с подточка xi) от приложението, посочено в буква б) по-горе.г) първото заседание на Двустранния научно-технически комитет ще се проведе най-късно на 1 януари 2011 г.Ще Ви бъда задължен, ако потвърдите получаването на настоящото писмо и факта, че това писмо заедно с Вашия отговор представляват споразумение между Чили и Европейския съюз да се приложи временно Договореността в съответствие с разпоредбите, които се съдържат в документите, изброени по-горе.Настоящото споразумение ще се прилага от деня, следващ деня на Вашия отговор."Имам честта да потвърдя, че Вашето писмо и настоящият отговор представляват споразумение между Чили и Европейския съюз.Моля, приемете, уважаема госпожо/уважаеми господине, моите най-високи почитания.За Република ЧилиПредседател--------------------------------------------------ПРИЛОЖЕНИЕДОГОВОРЕНОСТ ОТНОСНО ОПАЗВАНЕТО НА ЗАПАСИТЕ ОТ РИБА МЕЧ В ЮГОИЗТОЧНАТА ЧАСТ НА ТИХИЯ ОКЕАН1. Настоящият документ замества Временното споразумение от 25 януари 2001 г. ("Споразумението от 2001 г.") и трансформира временната уговорка в окончателен ангажимент за сътрудничество за дългосрочното опазване и управление на запасите от риба меч в югоизточната част на Тихия океан.2. Договореността има за цел приятелско уреждане на споровете относно риболова на риба меч [1], които съществуват понастоящем между Чили и Европейската общност (чийто правоприемник сега е Европейският съюз (ЕС) в Международния трибунал по морско право (ITLOS) и в Световната търговска организация (СТО).3. Страните потвърждават официално, че настоящата договореност осигурява основната рамка за опазването на рибата меч в югоизточната част на Тихия океан, нейното управление и сътрудничеството за това.4. Двустранният научно-технически комитет ЕС/Чили (ДНТК) ще продължи да представлява необходимата точка за контакт по въпросите от общ интерес относно опазването на рибата меч и с оглед на максимално увеличаване на усилията за научно/техническо сътрудничество и ще има следния мандат:а) да служи като форум за обмен на информация относно запасите от риба меч и риболовните дейности на ЕС и Чили и всяка друга информация, която се изисква за решенията за опазване и управление;б) периодично да оценява състоянието на запасите, да наблюдава риболовните тенденции и да оценява въздействието върху нецелевите видове и морската екосистема;в) да преразглежда съществуващите мерки за опазване и да дава становище за възможните нови такива, включително регламенти за прилова;г) да идентифицира приоритетите за научните изследвания в контекста на Работната програма и да изготвя всякакви допълнителни програми, включително протоколи за събирането на данни;д) да обменя информация и насърчава използването на безопасни за околната среда и рентабилни риболовни уреди;е) да обменя преди заседанията на ДНТК данни за улова и риболовното усилие, обхващащи всички сегменти от техните съответни флоти в югоизточната част на Тихия океан;ж) да обмисля по-нататъшни начини за сътрудничество в научната, техническата или административната сфера.5. ДНТК ще бъде свикан на извънредно заседание (TIMING) с цел да започне работа по своя мандат, като вземе предвид следните цели и принципи, одобрени от страните:а) техният съответен риболов на риба меч се извършва при ниво на улова,


text: чрез което да се поддържат запасите на или близо до максималния устойчив улов (MSY), по начин, съответстващ на целта за осигуряване на устойчивост на тези ресурси, както и на опазването на морската екосистема;б) разпределението, пространствената структура и динамиката на запасите се наблюдават от риболовни кораби на Чили и на ЕС, при чиито научни наблюдения се спазват одобрените параметри за научни изследвания, предвидени с цел разработването на солидни оценки и впоследствие даването на подходящи управленски отговори;в) въведените системи за събиране на данни следва да бъдат надеждни, бързи и съвместими с изискванията и мащаба на риболова на риба меч;г) страните поддържат своето сегашно ниво на риболов на риба меч, отчетено чрез настоящия брой кораби или чрез историческия максимум на техни кораби, действащи в югоизточната част на Тихия океан, с цел да се гарантира устойчивостта на запаса от риба меч.6. Страните запазват своя ангажимент за по-нататъшно развиване на връзката между това двустранно сътрудничество и многостранната консултация, поддържана от ЕС и Чили.7. Настоящата многостранна консултация следва да включи всички съответни участници в риболова на риба меч в югоизточната част на Тихия океан и поканените наблюдатели от съществуващи организации с легитимен интерес към риболова на риба меч.8. ЕС и Чили запазват своя ангажимент за ефективното насърчаване на многостранно сътрудничество за опазването и управлението на тези запаси в тяхното местообитание и екосистема и по целия път на миграция.9. Страните надлежно вземат предвид действията, предприети на многостранно равнище, и се стремят да насърчават подобни инициативи за опазване и управление в регионалните организации за управление на рибарството, на които са членове, с цел да гарантират устойчивото развитие на риболова на риба меч.10. В тази връзка страните се стремят да насърчават прилагането от други участници в риболова на риба меч на посочените по-горе принципи и цели, особено във връзка с поддържането на техните сегашни нива на риболов.11. В съответствие с посочените по-горе принципи и в контекста на Работната програма, разработвана от ДНТК, страните ще определят общ протокол за анализ, обработка и оценка на информацията, събрана от техните риболовни кораби. Такъв протокол следва да бъде насочен към идентифициране на състоянието на запаса в пространствено и времево отношение, като се изследват неговият състав и биологичните му характеристики и се проучат неговите местообитания, с цел да се увеличат знанията на страните, като се вземе предвид и потенциалното въздействие на риболова върху компонентите на неговата екосистема, свързаните или зависимите видове и изискванията за намаляване на екологичните последици и отрицателното въздействие върху птиците, костенурките и акулите, както и хранителните вериги и физическата околна среда на югоизточната част на Тихия океан.12. Страните декларират, че съгласно настоящата договореност техните риболовни кораби няма да бъдат обвързани от специфични мерки за опазване, съгласно които да се предвижда минимална дължина за улавяните видове.13. Все пак те прилагат подход на предпазливост, като вземат предвид всички биологични характеристики на улова и въз основа на най-добрите научни становища се стремят към по-нататъшна разработка и прилагане на алтернативни мерки, предвидени да гарантират, че риболовните дейности не създават риск от неприемливо въздействие върху чувствителни местообитания в рамките на морската околна среда.14. Страните потвърждават, че


text: техните кораби имат следните задължения:а) използване на работеща VMS, свързана постоянно с държавата на знамето;б) редовно предоставяне на данни относно вида на кораба, улова, риболовното усилие по зони и периоди, които се обменят от страните преди заседанията на ДНТК;в) предоставяне и обмен на информация относно безопасни за околната среда и рентабилни риболовни съоръжения;г) събиране на данни, които се изискват за оценките на ДНТК на динамиката и на статуса на риболова на риба меч в югоизточната част на Тихия океан, и на друга информация за целите на опазването и управлението.15. Страните са съгласни, че в съответствие с целите, съдържащи се в настоящата договореност по отношение на сегашните нива на риболовното усилие, нивата на улова, чрез които да се поддържат запасите на или близо до максималния устойчив улов (MSY), в съответствие с целта за осигуряване на устойчивост на тези ресурси, както и при спазване на разпоредбите относно наблюдението и обмена на информация, на корабите на ЕС, извършващи риболов на риба меч, се предоставя достъп до определени чилийски пристанища.16. Процедурите за достъп за разтоварване на сушата и претоварване в определени чилийски пристанища се съдържат в приложение I към настоящата договореност.17. Страните съвместно ще уведомят ITLOS, че вследствие на постигането на споразумение по спора те са се съгласили да поискат прекратяване на производството (дело No 7, гледано от ITLOS) и молят Съда да издаде постановление за прекратяване и за заличаване от регистратора на това дело от списъка с дела. Понеже страните са се съгласили да прекратят производството пред ITLOS като пряко следствие от постигането на споразумение по спора, те ще поискат също така от Съда да отбележи този факт и да посочи в съответното постановление за прекратяване или в приложението към него условията на споразумението.18. Страните ще информират и генералния директор на СТО, че производството за задължително уреждане на спор, гледано от ITLOS (дело No 7), е било прекратено и ще му съобщят условията на постигнатото споразумение, като изразят решението на страните да не възобновяват процедурата за уреждане на спорове по Договореността на СТО за уреждане на спорове относно случай DS 193 във връзка с прилагането на съответните членове от ГАТТ за транзитното преминаване, претоварването и търговския достъп до чилийски пристанища на кораби на ЕС, извършващи риболов на риба меч.19. Страните са съгласни да прилагат спрямо настоящата договореност разпоредбите относно избягването и уреждането на спорове, определени в дял VIII от Споразумението за асоцииране между Европейската общност и нейните държави-членки, от една страна, и Република Чили, от друга страна, което влезе в сила на 1 февруари 2003 г.20. Настоящата договореност влиза в сила на първия ден от първия месец след този, през който страните са се нотифицирали взаимно за приключването на необходимите за целта процедури.21. Страните са съгласни да прилагат временно точка 15 по-горе след подписването и във всеки случай не по-късно от 31 декември 2009 г.22. Нотификациите се изпращат на генералния секретар на Съвета на Европейския съюз, който е депозитар на настоящата договореност.23. От датата на нейното влизане в сила настоящата договореност заменя Временното споразумение, подписано от страните на 25 януари 2001 г.ПРИЛОЖЕНИЕ Ii)


text: За целите на прилагането на договореността 45 дни преди заседанията на ДНТК, посочени в параграф 4 от Договореността, страните си предоставят взаимно списък на корабите, съдържащ следните данни:1. име на кораба;2. позивна;3. регистрационен номер на ИМО (ако има такъв);4. име и подробности за корабособственика (гражданство, адрес);5. държава на знамето на кораба;6. обща дължина (m);7. марка и модел на системата за автоматично позициониране, както и нейният идентификационен код и името на бреговата станция (LES), с която работи;8. име и адрес на лицето за контакти в държавата на знамето и в Европейската комисия.ii) Капитанът на кораб на ЕС или негов представител, който желае да влезе в определено чилийско пристанище, уведомява компетентните чилийски органи чрез формуляр А, прикрепен към настоящото приложение, поне 72 часа преди планираното пристигане в пристанището.iii) Компетентните чилийски органи официално потвърждават по електронен път или по друг начин в рамките на 24 часа, че достъпът е предоставен и че операцията по разтоварване на сушата или претоварване може да се проведе.iv) В съответствие с параграф 14, буква а) всеки път когато кораб на ЕС влиза в чилийската ИИЗ (EEZ) с цел получаване на достъп до пристанище, той незабавно ще изпраща спътников сигнал до Centro de Monitoreo y Control de la Direccion General del Territorio Maritimo y Marina Mercante чрез центъра за наблюдение на риболова (FMC) на своята държава на знамето.Честотата на базовите доклади на системата VMS трябва да бъде на всеки 60 минути.v) На първото заседание на ДНТК Чили трябва да предостави координатите на своята ИИЗ.vi) Ако чилийските компетентни органи имат ясни основания да смятат, че посочената по-горе информация, предоставена от риболовния кораб на ЕС, не е вярна, записаните навигационни данни на кораба се предоставят от компетентните органи на неговата държава на знамето при поискване от страна на компетентните чилийски органи. В този случай Чили незабавно ще информира държавата на знамето и Европейската комисия с оглед консултация със съответните органи.vii) Посочените от компетентните чилийски органи инспектори могат да проверяват документите, бордовия дневник, риболовните уреди и улова на борда по време на операциите по разтоварване на сушата или претоварване. Такава инспекция се провежда по начин, който да не предизвиква необосновано забавяне на операциите по разтоварване на сушата или претоварване, които, доколкото е възможно, следва да се извършват в срок до 24 часа след пристигането в пристанището. Преди инспекцията от инспекторите се изисква да представят на капитана на кораба съответния документ, който показва, че са инспектори.viii) Чилийските компетентни органи гарантират, че резултатите от пристанищните инспекции винаги се представят на капитана на кораба за преглед и подпис и че докладът се попълва и подписва от инспектора. На капитана на инспектирания кораб се дава възможност да добави коментари към доклада и според случая да се свърже със съответните органи на държавата на знамето, по-специално когато съществуват сериозни трудности с разбирането на съдържанието на доклада.ix) Чилийските компетентни органи гарантират, че копие от доклада от инспекцията се предоставя на капитана на инспектирания кораб, за да бъде пазено на борда на кораба, както и на компетентните органи на държавата на знамето на инспектирания кораб.х) Капитаните на корабите имат


text: правото да решат какво да направят с улова на своя кораб.xi) В съответствие с параграфи 15 и 16 корабите на ЕС ще използват следните определени за достъп пристанища: Arica, Antofagasta и Punta Arenas.xii) Единствено следните дейности могат да бъдат извършвани в разрешените пристанища:1. разтоварване на суша на запаси от риба меч;2. претоварване на запаси от риба меч;3. попълване на запасите на кораба;4. ремонти по кораба.Гореизложеното не засяга възможността за кораби на ЕС да получат достъп до други подходящи чилийски пристанища, съобщени от чилийските власти, единствено с цел ремонт на корабите.Във връзка с попълването на запасите от храни, смазочни масла, гориво и материали за опаковане, преработка на борда и всяка друга всекидневна нужда на борда, както и промените в екипажа, корабът може да вземе на борда само толкова, колкото е нужно за неговото собствено функциониране; товаренето на запаси и качването на борда на членове на екипажа, които са предназначени за други риболовни кораби, са забранени. Тези разпоредби не се прилагат при спешни случаи или форсмажорни обстоятелства.xiii) Чилийските компетентни органи ще откажат достъп до пристанище на тези кораби на ЕС, които не спазват гореизложеното. Отказът на достъп следва да бъде мотивиран, а причините за него — незабавно и официално съобщени на капитана на кораба, на държавата на знамето и на Европейската комисия. Такива случаи на отказ на достъп се обсъждат от страните на следващото заседание на ДНТК и дотогава корабът няма достъп до чилийските пристанища.xiv) При поискване на една от страните се свиква извънредно заседание на ДНТК, за да се обсъди всеки въпрос, свързан с прилагането на Договореността.ФОРМУЛЯР AИНФОРМАЦИЯ, КОЯТО СЕ ПРЕДОСТАВЯ ПРЕДВАРИТЕЛНО ОТ КОРАБИТЕ, ПОИСКАЛИ ВЛИЗАНЕ В ПРИСТАНИЩЕ1. Планирано пристанище на посещение2. Очаквани дата и час на пристигане3. Цел(и)4. Име на кораба5. Държава на знамето6. Вид на кораба7. Международна радиопозивна8. Информация за контакти с кораба9. Собственик/ци на кораба10. Идентификационен номер на сертификата за регистрация11. Идентификационен номер на ИМО, ако има такъв12. Външен идентификационен номер, ако има такъв13. Размери на корабаДължинаШирочинаГазене14. Име и гражданство на капитана на кораба15. Общ улов на бордаВидовеФорма на продуктаЗона на уловКоличество16. Улов за разтоварванеВидовеКоличество17. Улов, който ще се претоварва в пристанищетоВидовеКоличество18. Крайно местоназначение на уловаЧилиДруго+++++ TIFF +++++ПРИЛОЖЕНИЕ БМИСИЯ НА ЧИЛИ КЪМ ЕВРОПЕЙСКИЯ СЪЮЗNo 177/2009Мисията на Чили към Европейския съюз поднася своите комплименти на Генерална дирекция "Морско дело и рибарство" на Европейската комисия и има честта да се позове на доклада, договорен между Европейската комисия и Чили след двустранните технически консултации, проведени в Ню Йорк на 5— 6 октомври 2009 г. относно рибата меч в югоизточната част на Тихия океан.По отношение на подточка xi) от приложение I към доклада, Мисията на Чили поднася молбата си на Генерална дирекция "Морско дело и рибарство" да измени списъка на определените от Чили пристанища, съгласно доклада.За тази цел Мисията на Чили уведомява с настоящото Генерална дирекция "Морско дело и рибарство", че новите определени пристанища са Arica, Antofagasta и Punta Arenas.Мисията на Чили към Европейския съюз отправя молба към Генерална дирекция "Морско дело и рибарство" на Европейската комисия да вземе под внимание посочения по-горе въпрос и ѝ поднася своите почитания.Брюксел, 23 ноември 2009


text:
 23.5.2017
 BG
 Официален вестник на Европейския съюз
 L 134/40
 РЕШЕНИЕ No 1/2015 НА ПОДКОМИТЕТА ПО САНИТАРНИТЕ И ФИТОСАНИТАРНИТЕ ВЪПРОСИ ЕС — ГРУЗИЯ
 от 20 март 2015 година
 за приемане на процедурния му правилник [2017/878]
 ПОДКОМИТЕТЪТ ПО САНИТАРНИТЕ И ФИТОСАНИТАРНИТЕ ВЪПРОСИ ЕС — ГРУЗИЯ,
 като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна (1) („Споразумението“), и по-специално член 65 от него,
 като има предвид, че:
 (1)
 В съответствие с член 431 от Споразумението някои негови части се прилагат временно от 1 септември 2014 г.
 (2)
 Съгласно член 65, параграф 2 от Споразумението Подкомитетът по санитарните и фитосанитарните въпроси („Подкомитет по СФСВ“) разглежда всички въпроси, свързани с прилагането на глава 4 (Санитарни и фитосанитарни мерки) от дял IV (Търговия и свързани с търговията въпроси) на Споразумението.
 (3)
 Съгласно член 65, параграф 5 от Споразумението Подкомитетът по СФСВ приема свой процедурен правилник,
 ПРИЕ НАСТОЯЩОТО РЕШЕНИЕ:
 Член 1
 Приема се процедурният правилник на Подкомитета по СФСВ съгласно предвиденото в приложението.
 Член 2
 Настоящото решение влиза в сила в деня на приемането му.
 Съставено в Тбилиси на 20 март 2015 година.
 За Подкомитета по СФСВ
 Председател
 Nodar KERESELIDZE
 Секретари
 L. INAURI
 R. FREIGOFAS
 (1) ОВ L 261, 30.8.2014 г., стр. 4.
 ПРИЛОЖЕНИЕ
 ПРОЦЕДУРЕН ПРАВИЛНИК НА ПОДКОМИТЕТА ПО САНИТАРНИТЕ И ФИТОСАНИТАРНИТЕ ВЪПРОСИ ЕС — ГРУЗИЯ
 Член 1
 Общи разпоредби
 1. Подкомитетът по санитарните и фитосанитарните въпроси („Подкомитетът по СФСВ“), създаден в съответствие с член 65, параграф 1 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна („Споразумението“), оказва съдействие на Комитета за асоцииране в състав „Търговия“ („Комитета за асоцииране в състав „Търговия“), предвиден в член 408, параграф 4 от Споразумението, при изпълнението на неговите задължения.
 2. Подкомитетът по СФСВ изпълнява функциите по член 65, параграф 2 от Споразумението с оглед на постигането на целите на глава 4 от дял IV, определени в член 50 от Споразумението.
 3. Подкомитетът по СФСВ се състои от представители на Европейската комисия и на Грузия, отговарящи за санитарните и фитосанитарните въпроси.
 4. В съответствие с член 2 функциите на председател на Подкомитета по СФСВ се изпълняват от представител на Европейската комисия или на Грузия, който отговаря за санитарните и фитосанитарните въпроси.
 5. Страните в настоящия процедурен правилник се определят в съответствие с предвиденото в член 428 от Споразумението.
 Член 2
 Председателство
 Страните председателстват Подкомитета по СФСВ на ротационен принцип за период от 12 месеца. Първият период започва на датата на първото заседание на Съвета за асоцииране и приключва на 31 декември същата година.
 Член 3
 Заседания
 1. Освен ако страните не се споразумеят за друго, Подкомитетът по СФСВ провежда заседание в срок от три месеца след влизането в сила на Споразумението, след това по искане на една от страните или поне веднъж годишно.
 2. Всяко заседание на Подкомитета по СФСВ се свиква от председателя на договорени от страните място и дата. Уведомлението за свикване на заседанието


text:
се изпраща от председателя на Подкомитета по СФСВ най-късно 28 календарни дни преди началото на заседанието, освен ако страните не се споразумеят за друго.
 3. Винаги когато това е възможно, редовното заседание на Подкомитета по СФСВ се свиква своевременно преди редовното заседание на Комитета за асоцииране в състав „Търговия“.
 4. Заседанията на Подкомитета по СФСВ могат да бъдат провеждани с помощта на всякакви договорени технически средства, като например видео- или аудиоконферентна връзка.
 5. Подкомитетът по СФСВ може да разглежда всякакви въпроси извън заседанията посредством кореспонденция между членовете си.
 Член 4
 Делегации
 Преди всяко заседание страните се уведомяват от секретариата на Подкомитета по СФСВ за предвидения състав на делегацията на всяка страна, участваща в заседанието.
 Член 5
 Секретариат
 1. Длъжностно лице на Европейската комисия и длъжностно лице на Грузия изпълняват съвместно функциите на секретари на Подкомитета по СФСВ и съвместно изпълняват секретарските задачи в дух на взаимно доверие и сътрудничество.
 2. Секретариатът на Комитета за асоцииране в състав „Търговия“ се уведомява за всички решения, становища, препоръки, доклади и други договорени действия на Подкомитета по СФСВ.
 Член 6
 Кореспонденция
 1. Кореспонденцията, предназначена за Подкомитета по СФСВ, се адресира до секретаря на една от страните, който на свой ред уведомява другия секретар.
 2. Секретариатът на Подкомитета по СФСВ осигурява препращането на адресираната до Подкомитета по СФСВ кореспонденция до председателя на този подкомитет, а когато е целесъобразно — и разпращането ѝ, по реда за документите, посочени в член 7.
 3. Кореспонденцията от председателя се изпраща до страните от секретариата от името на председателя. Тази кореспонденция се разпраща, когато е целесъобразно, съгласно предвиденото в член 7.
 Член 7
 Документи
 1. Документите се разпращат от секретарите на Подкомитета по СФСВ.
 2. Всяка страна предава документите си на своя секретар. Секретарят предава тези документи на секретаря на другата страна.
 3. Секретарят на Съюза разпраща документите до съответните представители на Съюза и систематично изпраща копие от тази кореспонденция до секретаря на Грузия и секретарите на Комитета за асоцииране в състав „Търговия“.
 4. Секретарят на Грузия разпраща документите до съответните представители на Грузия и систематично изпраща копие от тази кореспонденция до секретаря на Съюза и секретарите на Комитета за асоцииране в състав „Търговия“.
 5. Секретарите на Подкомитета по СФСВ служат като лица за контакт за обмена на информация, предвиден в член 58 от Споразумението.
 Член 8
 Поверителност
 Освен ако страните не решат друго, заседанията на Подкомитета по СФСВ не са публични. Когато едната страна представи на Подкомитета по СФСВ информация, обозначена като поверителна, другата страна третира тази информация като поверителна.
 Член 9
 Дневен ред на заседанията
 1. Въз основа на направените от страните предложения секретариатът на Подкомитета по СФСВ изготвя предварителен дневен ред за всяко заседание, както и проект на оперативни заключения в съответствие с предвиденото в член 10. Предварителният дневен ред включва точките, за чието включване в дневния ред в секретариата е постъпило искане от някоя от страните, подкрепено със съответните документи, най-късно 21 календарни дни преди датата на заседанието.
 2. Предварителният дневен ред, заедно със съответните документи, се разпраща в съответствие с предвиденото в член 7 най-късно


text:
15 календарни дни преди началото на заседанието.
 3. Дневният ред се приема от Подкомитета по СФСВ в началото на всяко заседание. Точки, които не са включени в предварителния дневен ред, могат да бъдат добавени към него със съгласието на страните.
 4. Ако другата страна е дала съгласието си за това, в конкретни случаи председателят на Подкомитета по СФСВ може да кани представители на други органи на страните или независими експерти в дадена област да присъстват на заседанията на Подкомитета по СФСВ, за да предоставят информация по определени теми. Страните гарантират, че тези наблюдатели или експерти спазват изискванията за поверителност.
 5. След като се консултира със страните, председателят на Подкомитета по СФСВ може да съкрати определените в параграфи 1 и 2 срокове, за да бъдат отчетени специални обстоятелства.
 Член 10
 Протокол и оперативни заключения
 1. Секретарите на Подкомитета по СФСВ съвместно изготвят проект на протокол от всяко заседание.
 2. По правило за всяка точка от дневния ред в протокола се посочват:
 а)
 списък на участниците в заседанието, списък на придружаващите ги длъжностни лица и списък на всички присъствали на заседанието наблюдатели или експерти;
 б)
 документация, представена на Подкомитета по СФСВ;
 в)
 изявления, чието вписване в протокола е било поискано от Подкомитета по СФСВ; и
 г)
 оперативни заключения от заседанието, съгласно предвиденото в параграф 4.
 3. Проектът на протокола се представя на Подкомитета по СФСВ за одобрение. Той се одобрява в срок от 28 календарни дни след всяко заседание на Подкомитета по СФСВ. Изпраща се копие на всеки от адресатите, посочени в член 7.
 4. Секретарят на Подкомитета по СФСВ от председателстващата Подкомитета по СФСВ страна изготвя проект на оперативни заключения от всяко заседание, който се разпраща до страните заедно с дневния ред, най-късно 15 календарни дни преди началото на заседанието. Този проект се актуализира в хода на заседанието, така че в края на заседанието, освен ако е договорено друго от страните, Подкомитетът по СФСВ приема оперативните заключения, отразяващи договорените между страните последващи действия. След като бъдат одобрени, оперативните заключения се прилагат към протокола, а по време на следващите заседания на Подкомитета по СФСВ се прави преглед на изпълнението им. За тази цел Подкомитетът по СФСВ приема образец, който дава възможност за проследяване на изпълнението на всяко действие, съобразно с конкретен срок.
 Член 11
 Решения и препоръки
 1. Подкомитетът по СФСВ разполага с правомощието да приема решения, становища, препоръки, доклади и съвместни действия, както е предвидено в член 65 от Споразумението. Тези решения, становища, препоръки, доклади и съвместни действия се приемат с консенсус от страните след приключване на съответните вътрешни процедури за тяхното приемане. Решенията са задължителни за страните, които предприемат необходимите мерки за изпълнението им.
 2. Всички решения, становища, препоръки и доклади се подписват от председателя на Подкомитета по СФСВ и се заверяват от секретарите на Подкомитета по СФСВ. Без да се засяга параграф 3, председателят подписва тези документи по време на заседанието, на което се приемат съответните решения, становища, препоръки или доклади.
 3. Подкомитетът по СФСВ може да взема решения, да отправя препоръки и да приема становища или доклади чрез


text:
писмена процедура след приключване на съответните вътрешни процедури, ако страните се споразумеят за това. Писмената процедура се състои от размяна на ноти между секретарите, действащи в съгласие със страните. За тази цел текстът на предложението се разпраща в съответствие с член 7, като се указва срок, не по-кратък от 21 календарни дни, в който трябва да се съобщи за евентуални резерви или изменения. След консултация със страните председателят може да съкрати този срок, за да бъдат отчетени специални обстоятелства. След като текстът бъде одобрен, решението, становището, препоръката или докладът се подписва от председателя и се заверява от секретарите.
 4. Актовете на Подкомитета по СФСВ се озаглавяват съответно „Решение“, „Становище“, „Препоръка“ или „Доклад“. Всяко решение влиза в сила в деня на приемането му, освен ако в решението не е предвидено друго.
 5. Решенията, становищата, препоръките и докладите се разпращат до страните.
 6. Всяка от страните може да реши решенията, становищата и препоръките на Подкомитета по СФСВ да бъдат публикувани в съответното нейно официално издание.
 Член 12
 Доклади
 Подкомитетът по СФСВ представя на Комитета за асоцииране в състав „Търговия“ доклад за своята дейност и дейността на създадените от подкомитета технически работни групи или ad hoc групи. Докладът се представя 25 календарни дни преди редовното годишно заседание на Комитета за асоцииране в състав „Търговия“.
 Член 13
 Езиков режим
 1. Работните езици на Подкомитета по СФСВ са английски и грузински език.
 2. Освен ако не е решено друго, разискванията в рамките на Подкомитета по СФСВ се основават на документация, изготвена на тези езици.
 Член 14
 Разходи
 1. Всяка страна поема всички разходи, които е направила в резултат на участието си в заседанията на Подкомитета по СФСВ — както разходите за персонал, пътните и дневните разходи, така и пощенските и телекомуникационните разходи.
 2. Разходите по организирането на заседанията и размножаването на документи се поемат от страната, която е домакин на заседанието.
 3. Разходите по осигуряване на устен превод на заседанията, както и за писмен превод на документи на или от английски и грузински език, позоваване на които се съдържа в член 13, параграф 1, се поемат от страната, която е домакин на заседанието.
 Разходите за устен и писмен превод на или от други езици се поемат непосредствено от страната, заявила съответния превод.
 Член 15
 Изменяне на процедурния правилник
 Настоящият процедурен правилник може да бъде изменян с решение на Подкомитета по СФСВ в съответствие с член 65, параграф 5 от Споразумението.
 Член 16
 Технически работни групи и ad hoc групи
 1. С решение в съответствие с член 65, параграф 6 от Споразумението Подкомитетът по СФСВ може по целесъобразност да създава или закрива технически работни групи или ad hoc работни групи, включително научни групи и експертни групи.
 2. Членството в ad hoc работни групи не е непременно ограничено до представители на страните. Страните гарантират, че членовете на всяка група, създадена от Подкомитета по СФСВ, спазват всички необходими изисквания за поверителност.
 3. Освен ако не е решено друго от страните, създадените от Подкомитета по СФСВ групи работят под ръководството на този подкомитет и му докладват.
 4. При възникване


text:
на необходимост заседанията на работните групи могат да се провеждат присъствено или чрез видео- или аудиоконферентна връзка.
 5. Секретариатът на Подкомитета по СФСВ получава копие на цялата съответна кореспонденция и на всички документи и съобщения, отнасящи се до дейностите на работните групи.
 6. Работните групи разполагат с правомощието да отправят писмени препоръки до Подкомитета по СФСВ. Препоръките се изготвят с консенсус и се изпращат на председателя на Подкомитета по СФСВ, който ги разпраща в съответствие с предвиденото в член 7.
 7. Настоящият процедурен правилник се прилага mutatis mutandis за всяка техническа работна група или ad hoc работна група, създадена от Подкомитета по СФСВ, освен ако в настоящия член не е предвидено друго. Позоваванията на Комитета за асоцииране в състав „Търговия“ се разбират като позовавания на Подкомитета по СФСВ.


text:
 15.7.2010
 BG
 Официален вестник на Европейския съюз
 L 181/13
 РЕШЕНИЕ НА СЪВМЕСТНИЯ КОМИТЕТ НА ЕИП
 No 45/2010
 от 30 април 2010 година
 за изменение на приложение II (Технически наредби, стандарти, изпитания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение II към Споразумението беше изменено с Решение на Съвместния комитет на ЕИП No 132/2007 от 26 октомври 2007 г. (1)
 (2)
 Регламент (ЕО) No 1107/2008 на Комисията от 7 ноември 2008 година за изменение на Регламент (ЕО) No 2003/2003 на Европейския парламент и на Съвета относно торовете, с цел привеждане на приложения I и IV към него в съответствие с техническия прогрес (2) следва да бъде включен в Споразумението,
 РЕШИ:
 Член 1
 Следното тире се добавя към точка 1 (Регламент (ЕО) No 2003/2003 на Европейския парламент и на Съвета) на глава XIV от приложение II към Споразумението:
 „—
 32008 R 1107: Регламент (ЕО) No 1107/2008 на Комисията от 7 ноември 2008 г. (ОВ L 299, 8.11.2008 г., стр. 13).“
 Член 2
 Текстовете на Регламент (ЕО) No 1107/2008 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 май 2010 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 30 април 2010 година.
 За Съвместния комитет на ЕИП
 Председател
 Alan SEATTER
 (1) ОВ L 100, 10.4.2008 г., стр. 1.
 (2) ОВ L 299, 8.11.2008 г., стр. 13.
 (3) Без отбелязани конституционни изисквания.


text:
 31.10.2013
 BG
 Официален вестник на Европейския съюз
 L 291/6
 РЕШЕНИЕ НА СЪВМЕСТНИЯ КОМИТЕТ НА ЕИП
 No 55/2013
 от 3 май 2013 година
 за изменение на приложение I (Ветеринарни и фитосанитарни въпроси) и приложение II (Технически наредби, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 880/2011 на Комисията от 2 септември 2011 г. за поправка на Регламент (ЕС) No 208/2011 за изменение на приложение VII към Регламент (ЕО) No 882/2004 на Европейския парламент и на Съвета и на регламенти (ЕО) No 180/2008 и (ЕО) No 737/2008 на Комисията по отношение на списъците на референтни лаборатории на ЕС и имената на тези лаборатории (1) следва да бъде включен в Споразумението за ЕИП.
 (2)
 Това решение се отнася до законодателството относно живи животни, различни от риби и от животни с произход от аквакултури. Законодателството във връзка с тези въпроси не се прилага за Исландия, съгласно посоченото в параграф 2 от уводната част на глава I от приложение I към Споразумението за ЕИП. Следователно частта от настоящото решение, която се отнася до глава I от приложение I, не се прилага по отношение на Исландия.
 (3)
 Настоящото решение се отнася до законодателството по ветеринарни въпроси. Законодателството по ветеринарни въпроси не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Следователно настоящото решение не се прилага по отношение на Лихтенщайн.
 (4)
 Ето защо приложения I и II към Споразумението за ЕИП следва да бъдат съответно изменени,
 ПРИЕ НАСТОЯЩОТО РЕШЕНИЕ:
 Член 1
 Приложение I към Споразумението за ЕИП се изменя, както следва:
 1.
 В глава I, част 1.1, точка 11 (Регламент (ЕО) No 882/2004 на Европейския парламент и на Съвета), шесто тире (Регламент (ЕС) No 208/2011 на Комисията) се добавя следното:
 „, изменен със:
 —
 32011 R 0880: Регламент (ЕС) No 880/2011 на Комисията от 2 септември 2011 г. (ОВ L 228, 3.9.2011 г., стр. 8).“
 2.
 В глава I, част 3.2, точка 41 (Регламент (ЕО) No 737/2008 на Комисията), първо тире (Регламент (ЕС) No 208/2011 на Комисията) се добавя следното:
 „, изменен със:
 —
 32011 R 0880: Регламент (ЕС) No 880/2011 на Комисията от 2 септември 2011 г. (ОВ L 228, 3.9.2011 г., стр. 8).“
 3.
 В глава I, част 4.2, точка 90 (Регламент (ЕО) No 180/2008 на Комисията), първо тире (Регламент (ЕС) No 208/2011 на Комисията) се добавя следното:
 „, изменен със:
 —
 32011 R 0880: Регламент (ЕС) No 880/2011 на Комисията от 2 септември 2011 г. (ОВ L 228, 3.9.2011 г., стр. 8).“
 4.
 В глава II, точка 31й (Регламент (ЕО) No 882/2004 на Европейския парламент и на Съвета), четвърто тире (Регламент (ЕС) No 208/2011 на Комисията) се добавя следното:
 „, изменен със:
 —
 32011 R 0880: Регламент (ЕС) No 880/2011 на Комисията от 2 септември


text:
2011 г. (ОВ L 228, 3.9.2011 г., стр. 8).“
 Член 2
 В приложение II към Споразумението, глава XII, точка 54щщщи (Регламент (ЕО) No 882/2004 на Европейския парламент и на Съвета), четвърто тире (Регламент (ЕС) No 208/2011 на Комисията) се добавя следното:
 „, изменен със:
 —
 32011 R 0880: Регламент (ЕС) No 880/2011 на Комисията от 2 септември 2011 г. (ОВ L 228, 3.9.2011 г., стр. 8).“
 Член 3
 Текстовете на Регламент (ЕС) No 880/2011 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 4
 Настоящото решение влиза в сила на 4 май 2013 г., при условие че са внесени всички нотификации, предвидени в член 103, параграф 1 от Споразумението за ЕИП (2).
 Член 5
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 3 май 2013 година.
 За Съвместния комитет на ЕИП
 Председател
 Gianluca GRIPPA
 (1) ОВ L 228, 3.9.2011 г., стр. 8.
 (2) Без отбелязани конституционни изисквания.


text:
 Важна правна забележка
 |
 22005A0311(02)
 Официален вестник n° L 065 , 11/03/2005 стр. 0035 - 0038 Официален вестник n° L 159 , 13/06/2006 стр. 0188 - 0191
 20050307Споразумениемежду Европейския съюз и Република Албания за участието на Република Албания във военната операция за управление на криза, провеждана от Европейския съюз в Босна и Херцеговина (операция "Алтея")ЕВРОПЕЙСКИЯТ СЪЮЗ (ЕС),от една страна, иРЕПУБЛИКА АЛБАНИЯ,от друга страна,наричани по-нататък "страните",КАТО ИМАТ ПРЕДВИД СЛЕДНОТО:- на 12 юли 2004 г. Съветът на Европейския съюз прие Съвместно действие 2004/570/ОВППС за военната операция на Европейския съюз в Босна и Херцеговина [1],- Република Албания беше поканена за участие в операцията, ръководена от Европейския съюз,- процесът на сформиране на силите завърши успешно и командващият операцията на Европейския съюз и Военният комитет на Европейския съюз препоръчаха да бъде одобрено участието на сили на Република Албания в операцията, ръководена от Европейския съюз,- на 29 септември 2004 г. Комитетът по политика и сигурност прие решение BiH/3/2004 за създаване на Комитет на контрибуторите за военната операция на Европейския съюз в Босна и Херцеговина [2],- Комитетът по политика и сигурност прие решение БиХ/5/2004 от 3 ноември 2004 г. за изменение на Решение БиХ/1/2004 относно приемане на приноса на трети страни във военни операции на Европейския съюз в Босна и Херцеговина и Решение БиХ/3/2004 за създаване на Комитет на контрибуторите за военната операция на Европейския съюз в Босна и Херцеговина,СЕ СПОРАЗУМЯХА ЗА СЛЕДНОТО:Член 1Участие в операцията1. Република Албания се присъединява към Съвместно действие 2004/570/ОВППС от 12 юли 2004 г. за военната операция на Европейския съюз в Босна и Херцеговина, както и към всяко друго съвместно действие или решение, по силата на което Европейският съюз взема решение за продължаване на военната операция за управление на криза, провеждана от Европейския съюз, съгласно разпоредбите на настоящото споразумение и реда и начина, изисквани за неговото приложение.2. Приносът на Република Албания във военната операция за управление на криза, провеждана от Европейския съюз, не засяга автономността на Европейския съюз за вземане на решения.3. Република Албания следи нейните сили и персонал, участващи във военната операция за управление на криза на Европейския съюз, да изпълняват своята мисия в съответствие с:- Съвместно действие 2004/570/ОВППС и евентуалните му по-нататъшни изменения,- оперативния план,- мерките за изпълнението ѝ.4. Силите и персоналът от Албания, изпратени в рамките на операцията, следва да изпълняват своите функции и да демонстрират поведение единствено с отчитане на интересите на военната операция за управление на криза, провеждана от Европейския съюз.5. Република Албания информира своевременно командващия операцията на Европейския съюз за всяко изменение относно участието ѝ в операцията.Член 2Статус на силите1. Статусът на силите и на персонала, които Република Албания предоставя на разположение за военната операция за управление на криза, провеждана от Европейския съюз, се урежда с разпоредбите за статута на силите, за който Европейския съюз и държавата-домакин са се споразумели, ако има такова споразумение.2. Статусът на силите и на персонала, изпратени в генералния щаб, или на частите на командването, установени извън Босна и Херцеговина, се урежда от споразуменията между съответните генерален щаб и части на командването, от една страна, и Република Албания, от друга страна.3.


text: Без да се засягат разпоредбите относно статута на силите, посочен в параграф 1, силите и персоналът на Република Албания, които вземат участие във военната операция за управление на криза, провеждана от Европейския съюз, са под юрисдикцията на тази страна.4. В задълженията на Република Албания е да отговаря на всяка жалба, свързана с участието на нейни сили или неин персонал във военната операция за управление на криза, провеждана от Европейския съюз, независимо дали е подадена от техен служител, или го засяга. Република Албания следва да инициира действие срещу този служител, по-специално правно или дисциплинарно действие, в съответствие с нейните законови и подзаконови актове.5. Република Албания се ангажира да направи декларация във връзка с отказа от предявяване на претенции за обезщетение срещу всяка от държавите-участнички във военната операция за управление на криза, провеждана от Европейския съюз, която да бъде факт при подписването на настоящото споразумение.6. Европейският съюз се ангажира да контролира неговите държави-членки да направят декларация относно отказа от предявяване на претенции за обезщетение в случай на участие на Албания във военната операция за управление на криза, провеждана от Европейския съюз, която да е факт при подписването на настоящото споразумение.Член 3Класифицирана информация1. Република Албания предприема необходимите мерки да гарантира, че класифицираната информация на Европейския съюз ще бъде защитена съгласно разпоредбите за сигурност на Съвета на Европейския съюз, съдържащи се в Решение 2001/264/ЕО на Съвета [3], както и другите насоки, издадени от компетентните органи, включително от командващия операцията на Европейския съюз.2. Ако Европейският съюз и Република Албания са сключили споразумение по процедурите за сигурност при обмена на класифицирана информация, разпоредбите на това споразумение се прилагат в рамките на военната операция за управление на криза, провеждана от Европейския съюз.Член 4Схема на командването1. Всички сили и целият персонал, участващ във военната операция за управление на криза, провеждана от Европейския съюз, остават изцяло под командването на националните им органи.2. Националните органи прехвърлят командването и/или оперативния и тактически контрол на своите сили и персонал на командващия операцията на Европейския съюз. Последният е оторизиран за прехвърляне на своите правомощия.3. По отношение на текущото управление на операцията Република Албания има същите права и задължения като държавите-членки на Европейския съюз, участващи в нея.4. След консултации с Република Албания командващият операцията на Европейския съюз може във всеки един момент да поиска оттегляне на приноса на Република Албания.5. Република Албания назначава върховен военен представител (ВВП), който да представлява националния ѝ контингент във военната операция за управление на криза, провеждана от Европейския съюз. ВВП съветва командващия силите на Европейския съюз по всички въпроси, свързани с операцията и отговаря текущо за дисциплината на контингента.Член 5Финансови аспекти1. Република Албания поема всички разходи, свързани с участието ѝ в операцията, освен ако разходите не са предмет на съвместно финансиране, предвидено в правните инструменти, посочени в член 1, параграф 1 от настоящото споразумение, както и Решение 2004/197/ОВППС на Съвета от 23 февруари 2004 г. за създаване на механизъм за администриране на общите разходи на операциите на Европейския съюз с военни и отбранителни последици [4].2. В случай на смърт, раняване, загуба или вреда, причинени на физически или юридически лица


text: от държавата или от държавите, в които се провежда операцията, Република Албания заплаща обезщетенията, когато се установи, че е отговорна за това, съгласно условията от споразумението за статута на силите, ако има такова, посочено в член 2, параграф 1 от настоящото споразумение.Член 6Ред и начин на изпълнение на споразумениетоТехническите и административни условия, необходими за целите на изпълнението на настоящото споразумение, се приемат от Генералния секретар на Съвета на Европейския съюз/Върховен представител на ЕС за общата външна политика и политиката за сигурност и компетентните органи на Албания.Член 7Неизпълнение на задължениятаВ случаите, когато една от страните не спазва дадените ѝ по силата на предходните членове задължения, другата страна има право, с предизвестие от един месец, да прекрати настоящото споразумение.Член 8Уреждане на споровеСпоровете относно тълкуването или прилагането на настоящото споразумение се уреждат между страните по дипломатически път.Член 9Влизане в сила1. Настоящото споразумение влиза в сила от първия деня на първия месец след датата, на която страните са се уведомили взаимно за изпълнението на необходимите за целта вътрешни процедури.2. Настоящото споразумение се прилага временно, считано от датата на неговото подписване.3. Настоящото споразумение остава в сила за срока на приноса на Република Албания.Съставено в Брюксел на 7 март 2005 година на английски език в четири екземпляра.За Европейския съюз+++++ TIFF +++++За Република Албания+++++ TIFF +++++[1] ОВ L 252, 28.7.2004 г., стр. 10.[2] ОВ L 325, 28.10.2004 г., стр. 64. Решение, последно изменено с Решение БиХ/5/2004 (ОВ L 357, 2.12.2004 г., стр. 39).[3] ОВ L 101, 11.4.2001 г., стр. 1. Решение, изменено с Решение 2004/194/ЕО (ОВ L 63, 28.2.2004 г., стр. 48).[4] ОВ L 63, 28.2.2004 г., стр. 68.--------------------------------------------------20050307ДЕКЛАРАЦИИпосочени в член 2, параграфи 5 и 6 от СпоразумениетоДекларация на държавите-членки на Европейския съюз"Държавите-членки на Европейския съюз, които прилагат Съвместно действие 2004/570/ОВППС на Европейския съюз от 12 юли 2004 г. за военната операция на Европейския съюз в Босна и Херцеговина, ще се стараят, доколкото го позволява вътрешният им правов ред, да се откажат, в рамките на възможното, от предявяване на претенции за обезщетение на Република Албания в случай на раняване или смърт на членове на техния персонал или вреда или загуба, свързана с имущество, което им принадлежи и се използва за операцията за управление на криза, провеждана от Европейския съюз, когато раняването, смъртта, вредата или загубата:- са причинени от персонала на Република Албания при изпълнение на неговите задачи, свързани с операцията за управление на криза, провеждана от Европейския съюз, освен в случаите на сериозна небрежност или умишлена грешка, или- са резултат от използването на имущество, независимо какво, принадлежащо на Албания, при условие че това имущество е използвано във връзка с операцията, с изключение на случаите на сериозна небрежност или умишлена грешка допусната от страна на персонала от операцията за управление на криза, провеждана от Европейския съюз, който е от Република Албания и който е използвал това имущество."Декларация на Република Албания"Република Албания, която прилага Съвместно действие 2004/570/ОВППС на Европейския съюз от 12 юли 2004 г. за военната операция на Европейския съюз в Босна и Херцеговина, ще се старае, доколкото го позволява вътрешният ѝ правов ред, да се откаже в


text: рамките на възможното, от предявяване на претенции за обезщетяване на всяка друга държава, участваща в операцията за управление на кризи, провеждана от Европейския съюз, в случай на раняване или смърт на членове на нейния персонал или вреда или загуба свързана с имущество, което ѝ принадлежи и се използва за операцията за управление на криза, провеждана от Европейския съюз, когато раняването, смъртта, вредата или загубата:- са причинени от персонала ѝ при изпълнение на неговите задачи, свързани с операцията за управление на криза, провеждана от Европейския съюз, освен в случаите на сериозна небрежност или умишлена грешка, или- са резултат от използване на имущество, независимо какво, принадлежащо на държави, участващи в операцията за управление на кризи, провеждана от Европейския съюз, при условие че това имущество е използвано във връзка с операцията, с изключение на случаите на сериозна небрежност или умишлена грешка на персонала, изпълняващ операцията за управление на криза, провеждана от Европейския съюз, който е използвал това имущество."--------------------------------------------------


text:
 7.2.2019
 BG
 Официален вестник на Европейския съюз
 L 36/31
 РЕШЕНИЕ НА СЪВМЕСТНИЯ КОМИТЕТ НА ЕИП
 No 85/2017
 от 5 май 2017 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2019/197]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Директива (ЕС) 2015/2203 на Европейския парламент и на Съвета от 25 ноември 2015 г. относно сближаването на законодателствата на държавите-членки във връзка с казеините и казеинатите, предназначени за консумация от човека, и за отмяна на Директива 83/417/ЕИО на Съвета (1) следва да бъде включена в Споразумението за ЕИП.
 (2)
 С Директива (ЕС) 2015/2203 се отменя Директива 83/417/ЕИО на Съвета (2), която е включена в Споразумението за ЕИП и която следва съответно да бъде заличена от него.
 (3)
 Настоящото решение се отнася до законодателство относно хранителните продукти. Законодателството относно хранителните продукти не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част на глава XII от приложение II към Споразумението за ЕИП. Следователно настоящото решение не се прилага по отношение на Лихтенщайн.
 (4)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Глава XII от приложение II към Споразумението за ЕИП се изменя, както следва:
 1.
 След точка 121 (Регламент за изпълнение (ЕС) 2016/662 на Комисията) се вмъква следната точка:
 „122.
 32015 L 2203: Директива (ЕС) 2015/2203 на Европейския парламент и на Съвета от 25 ноември 2015 г. относно сближаването на законодателствата на държавите-членки във връзка с казеините и казеинатите, предназначени за консумация от човека, и за отмяна на Директива 83/417/ЕИО на Съвета (ОВ L 314, 1.12.2015 г., стр. 1).“
 2.
 Текстът на точка 32 (Директива 83/417/ЕИО на Съвета) се заличава.
 Член 2
 Текстовете на Директива (ЕС) 2015/2203 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 6 май 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 5 май 2017 година.
 За Съвместния комитет на ЕИП
 Председател
 Claude MAERTEN
 (1) ОВ L 314, 1.12.2015 г., стр. 1.
 (2) ОВ L 237, 26.8.1983 г., стр. 25.
 (*1) Без отбелязани конституционни изисквания.


text:
 Важна правна забележка
 |
 22007A1221(02)
 Споразумение под формата на размяна на писма между Европейската общност и Република Беларус за изменение на споразумението между Европейската общност и Република Беларус относно търговията с текстилни продукти
 Официален вестник n° L 337 , 21/12/2007 стр. 0114 - 0118
 20071210Споразумениепод формата на размяна на писма между Европейската общност и Република Беларус за изменение на споразумението между Европейската общност и Република Беларус относно търговията с текстилни продуктиA. Писмо от Съвета на Европейския съюзУважаеми господине,1. Имам честта да се позова на Споразумението между Европейската общност и Република Беларус относно търговията с текстилни продукти, парафирано на 1 април 1993 г., последно изменено и удължено със споразумението под формата на размяна на писма, парафирано на 27 октомври 2006 г. (наричано по-долу "споразумението").2. С оглед изтичането срока на действие на споразумението на 31 декември 2007 г. и в съответствие с член 19, параграф 1 от споразумението, Европейската общност и Република Беларус се споразумяват да удължат срока на споразумението за допълнителен период от една година съгласно следните изменения и условия:2.1. Текстът на член 19, параграф 1 от споразумението се изменя, както следва:"Настоящото споразумение влиза в сила на първия ден от месеца, след датата, на която страните се нотифицират взаимно за приключването на необходимите за тази цел процедури. То се прилага до 31 декември 2008 г."2.2. Приложение II, което установява количествените ограничения за износ от Република Беларус в Европейската общност, се заменя с допълнение 1 към настоящото писмо.2.3. Приложението към протокол В, което установява количествените ограничения за износ от Република Беларус в Европейската общност след ТПУ операции в Република Беларус, се заменя с допълнение 2 към настоящото писмо за периода от 1 януари 2008 г. до 31 декември 2008 г.2.4. Вносът в Беларус на текстилни продукти и облекло с произход от Европейската общност през 2008 г. подлежи на облагане с мита, които не превишават тези, предвидени за 2003 г. в допълнение 4 към споразумението под формата на размяна на писма между Европейската общност и Република Беларус, парафирано на 11 ноември 1999 г.В случай на неприлагане на тези ставки Общността ще има право да въведе отново за остатъчния срок на действие на споразумението на pro rata основа нивата на приложимите за 2007 г. количествени ограничения, както са определени в размените на писма, парафирани на 27 октомври 2006 г.3. Европейската общност и Беларус припомнят съгласието си да започнат консултации не по-късно от шест месеца преди изтичането срока на действие на сегашното споразумение с оглед на възможността за сключване на ново споразумение.4. Ако Република Беларус стане член на Световната търговска организация (СТО) преди датата на изтичане на срока на действие на споразумението, споразуменията и правилата в рамките на СТО се прилагат от датата на присъединяването на Република Беларус към СТО.5. Ще ви бъда признателен, ако потвърдите съгласието на Вашето правителство относно гореизложеното. Ако това е така, настоящото споразумение под формата на размяна на писма влиза в сила на първия ден от месеца, след деня, в който страните са се нотифицирали взаимно, че са приключени необходимите за тази цел правни процедури. Дотогава то се прилага


text: временно от 1 януари 2008 г. при условията на реципрочност.Моля приемете, господине, моите най-дълбоки почитания.За Европейската общност20071210Допълнение 1"20071210"ПРИЛОЖЕНИЕ IIХил. броя : брой в хиляди."Беларус | Категория | Единица | Квота, считано от 1 януари 2008 г. |IA група | 1 | тонове | 1586 |2 | тонове | 7307 |3 | тонове | 242 |IB група | 4 | хил. броя | 1839 |5 | хил. броя | 1105 |6 | хил. броя | 1705 |7 | хил. броя | 1377 |8 | хил. броя | 1160 |IIA група | 9 | тонове | 363 |20 | тонове | 329 |22 | тонове | 524 |23 | тонове | 255 |39 | тонове | 241 |IIB група | 12 | хил. чифта | 5959 |13 | хил. броя | 2651 |15 | хил. броя | 1726 |16 | хил. броя | 186 |21 | хил. броя | 930 |24 | хил. броя | 844 |26/27 | хил. броя | 1117 |29 | хил. броя | 468 |73 | хил. броя | 329 |83 | тонове | 184 |IIIA група | 33 | тонове | 387 |36 | тонове | 1312 |37 | тонове | 463 |50 | тонове | 207 |IIIB група | 67 | тонове | 359 |74 | хил. броя | 377 |90 | тонове | 208 |IV група | 115 | тонове | 322 |117 | тонове | 2543 |118 | тонове | 471 |"20071210Допълнение 2"20071210"ПРИЛОЖЕНИЕ КЪМ ПРОТОКОЛ ВКатегория | Единица | Считано от 1 януари 2008 г. |4 | 1000 броя | 6190 |5 | 1000 броя | 8628 |6 | 1000 броя | 11508 |7 | 1000 броя | 8638 |8 | 1000 броя | 2941 |12 | 1000 броя | 5815 |13 | 1000 броя | 911 |15 | 1000 броя | 5044 |16 | 1000 броя | 1027 |21 | 1000 броя | 3356 |24 | 1000 броя | 864 |26/27 | 1000 броя | 4206 |29 | 1000 броя | 1705 |73 | 1000 броя | 6535 |83 | тонове | 868 |74 | 1000 броя | 1140" |"Б. Писмо от правителството на Република БеларусУважаеми господине,Имам честта да потвърдя получаването на Вашето писмо от ... със следното съдържание:"Уважаеми господине,1. Имам честта да се позова на Споразумението между Европейската общност и Република Беларус относно търговията с текстилни продукти, парафирано на 1 април 1993 г., последно изменено и удължено със споразумението под формата на размяна на писма, парафирано на 27 октомври 2006 г. (наричано по-долу "споразумението").2. С оглед изтичането срока на действие на споразумението на 31 декември 2007 г. и в съответствие с член 19, параграф 1 от споразумението, Европейската общност и Република Беларус се споразумяват да удължат срока на споразумението за допълнителен период от една година съгласно следните изменения и условия:2.1. Текстът на член 19, параграф 1 от споразумението се изменя, както следва:"Настоящото споразумение влиза в сила на първия ден от месеца, след датата, на която страните се нотифицират взаимно за приключването на необходимите за тази цел процедури. То се прилага до 31


text: декември 2008 г."2.2. Приложение II, което установява количествените ограничения за износ от Република Беларус в Европейската общност, се заменя с допълнение 1 към настоящото писмо.2.3. Приложението към протокол В, което установява количествените ограничения за износ от Република Беларус в Европейската общност след ТПУ операции в Република Беларус, се заменя с допълнение 2 към настоящото писмо за периода от 1 януари 2008 г. до 31 декември 2008 г.2.4. Вносът в Беларус на текстилни продукти и облекло с произход от Европейската общност през 2008 г. подлежи на облагане с мита, които не превишават тези, предвидени за 2003 г. в допълнение 4 към споразумението под формата на размяна на писма между Европейската общност и Република Беларус, парафирано на 11 ноември 1999 г.В случай на неприлагане на тези ставки Общността ще има право да въведе отново за остатъчния срок на действие на споразумението на pro rata основа нивата на приложимите за 2007 г. количествени ограничения, както са определени в размените на писма, парафирани на 27 октомври 2006 г.3. Европейската общност и Беларус припомнят съгласието си да започнат консултации не по-късно от шест месеца преди изтичането срока на действие на сегашното споразумение с оглед на възможността за сключване на ново споразумение.4. Ако Република Беларус стане член на Световната търговска организация (СТО) преди датата на изтичане на срока на действие на споразумението, споразуменията и правилата в рамките на СТО се прилагат от датата на присъединяването на Република Беларус към СТО.5. Ще ви бъда признателен, ако потвърдите съгласието на Вашето правителство относно гореизложеното. Ако това е така, настоящото споразумение под формата на размяна на писма влиза в сила на първия ден от месеца, след деня, в който страните са се нотифицирали взаимно, че са приключени необходимите за тази цел правни процедури. Дотогава то се прилага временно от 1 януари 2008 г. при условията на реципрочност.Моля приемете, господине, моите най-дълбоки почитания."Имам честта да потвърдя, че моето правителство приема посоченото в писмото.Моля приемете, господине, уверението в моите най-дълбоки почитания.За правителството на Република Беларус--------------------------------------------------


text:
 12.12.2019
 BG
 Официален вестник на Европейския съюз
 L 323/16
 РЕШЕНИЕ НА СЪВМЕСТНИЯ КОМИТЕТ НА ЕИП
 No 8/2018
 от 9 февруари 2018 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2019/2044]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2017/1151 на Комисията от 1 юни 2017 г. за допълване на Регламент (ЕО) No 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства, за изменение на Директива 2007/46/ЕО на Европейския парламент и на Съвета, Регламент (ЕО) No 692/2008, Регламент (ЕС) No 1230/2012 и за отмяна на Регламент (ЕО) No 692/2008 на Комисията (1) следва да бъде включен в Споразумението за ЕИП.
 (2)
 Регламент (ЕС) 2017/1154 на Комисията от 7 юни 2017 г. за изменение на Регламент (ЕС) 2017/1151 на Комисията за допълване на Регламент (ЕО) No 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства, за изменение на Директива 2007/46/ЕО на Европейския парламент и на Съвета, на Регламент (ЕО) No 692/2008 на Комисията и на Регламент (ЕС) No 1230/2012 на Комисията и за отмяна на Регламент (ЕО) No 692/2008 и на Директива 2007/46/ЕО на Европейския парламент и на Съвета по отношение на емисиите в реални условия на движение от леки превозни средства за превоз на пътници и товари (Евро 6) (2), поправен с ОВ L 256, 4.10.2017 г., стр. 11, следва да бъде включен в Споразумението за ЕИП.
 (3)
 Регламент (ЕС) 2017/1151 отменя от 1 януари 2022 г. Регламент (ЕО) No 692/2008 на Комисията, който е включен в Споразумението за ЕИП и който съответно следва да бъде заличен от Споразумението за ЕИП от 1 януари 2022 г.
 (4)
 Следователно приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Глава I от приложение II към Споразумението за ЕИП се изменя, както следва:
 1.
 След точка 45щщф (Регламент (ЕС) No 1230/2012 на Комисията) се вмъква следното:
 „45щщх.
 32017 R 1151: Регламент (ЕС) 2017/1151 на Комисията от 1 юни 2017 г. за допълване на Регламент (ЕО) No 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства, за изменение на Директива (ЕО) 2007/46/ЕО на Европейския парламент и на Съвета, Регламент (ЕО) No 692/2008, Регламент (ЕС) No 1230/2012 и за отмяна на Регламент (ЕО) No 692/2008 на Комисията (ОВ L


text:
175, 7.7.2017 г., стр. 1), изменен със:
 —
 32017 R 1154: Регламент (ЕС) 2017/1154 на Комисията от 7 юни 2017 г. (ОВ L 175, 7.7.2017 г., стр. 708), поправен с ОВ L 256, 4.10.2017 г., стр. 11.“
 2.
 В точка 45щф (Регламент (ЕО) No 692/2008 на Комисията) и точка 45щч (Директива 2007/46/ЕО на Европейския парламент и на Съвета) се добавя следното тире:
 „—
 32017 R 1151: Регламент (ЕС) 2017/1151 на Комисията от 1 юни 2017 г. (ОВ L 175, 7.7.2017 г., стр. 1).“
 3.
 В точка 45щщф (Регламент (ЕС) No 1230/2012 на Комисията) се добавя следното:
 „, изменен със:
 —
 32017 R 1151: Регламент (ЕС) 2017/1151 на Комисията от 1 юни 2017 г. (ОВ L 175, 7.7.2017 г., стр. 1).“
 4.
 В точка 45щч (Директива 2007/46/ЕО на Европейския парламент и на Съвета) се добавя следното тире:
 „—
 32017 R 1154: Регламент (ЕС) 2017/1154 на Комисията от 7 юни 2017 г. (ОВ L 175, 7.7.2017 г., стр. 708), поправен с ОВ L 256, 4.10.2017 г., стр. 11.“
 5.
 Текстът на точка 45щч (Регламент (ЕО) No 692/2008 на Комисията) се заличава от 1 януари 2022 г.
 Член 2
 Текстът на Регламент (ЕС) 2017/1151 и Регламент (ЕС) 2017/1154, поправен с ОВ L 256, 4.10.2017 г., стр. 11, на исландски и норвежки език, който ще бъде публикуван в притурката за ЕИП към Официален вестник на Европейския съюз, е автентичен.
 Член 3
 Настоящото решение влиза в сила на 10 февруари 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 9 февруари 2018 година.
 За Съвместния комитет на ЕИП
 Председател
 Claude MAERTEN
 (1) ОВ L 175, 7.7.2017 г., стр. 1.
 (2) ОВ L 175, 7.7.2017 г., стр. 708.
 (*1) Без отбелязани конституционни изисквания.


text:
 26.10.2012
 BG
 Официален вестник на Европейския съюз
 C 326/1
 ПРОТОКОЛ (No 11)
 ОТНОСНО ЧЛЕН 42 ОТ ДОГОВОРА ЗА ЕВРОПЕЙСКИЯ СЪЮЗ
 ВИСОКОДОГОВАРЯЩИТЕ СЕ СТРАНИ,
 КАТО ИМАТ ПРЕДВИД необходимостта от цялостно прилагане на разпоредбите на член 42, параграф 2 от Договора за Европейския съюз,
 КАТО ИМАТ ПРЕДВИД, че политиката на Съюза в съответствие с член 42 не трябва да засяга специфичния характер на политиката за сигурност и отбрана на определени държави-членки, че тя трябва да зачита задълженията, произтичащи от Северноатлантическия договор за определени държави-членки, които виждат осъществяването на тяхната обща отбрана в рамките на НАТО, както и че тя трябва да е съвместима с общата политика за сигурност и отбрана, приета в тази рамка,
 СЕ СПОРАЗУМЯХА по следните разпоредби, които са приложени към Договора за Европейския съюз и към Договора за функционирането на Европейския съюз:
 Европейският съюз, в сътрудничество със Западноевропейския съюз, изготвя мерки за подобряване на сътрудничеството между тях.


text:
 16.12.2010
 BG
 Официален вестник на Европейския съюз
 L 332/48
 РЕШЕНИЕ НА СЪВМЕСТНИЯ КОМИТЕТ НА ЕИП
 No 98/2010
 от 1 октомври 2010 година
 за изменение на приложение I (Ветеринарни и фитосанитарни въпроси) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение I към Споразумението бе изменено с Решение на Съвместния комитет на ЕИП No 43/2010 от 30 април 2010 г. (1).
 (2)
 Регламент (ЕО) No 637/2009 на Комисията от 22 юли 2009 г. за установяване на подробни правила за допустимостта на наименованията на сортовете земеделски растителни видове и зеленчукови видове (кодифицирана версия) (2) следва да бъде включен в Споразумението.
 (3)
 Регламент (ЕО) No 637/2009 отменя Регламент (ЕО) No 930/2000 на Комисията (3), който е включен в Споразумението и който следва да бъде отменен от Споразумението.
 (4)
 Настоящото решение не се прилага за Лихтенщайн,
 РЕШИ:
 Член 1
 Текстът на точка 18 (Регламент (ЕО) No 930/2000 на Комисията) от част 2 от глава III от приложение I към Споразумението се заменя със следното:
 „32009 R 0637: Регламент (ЕО) No 637/2009 на Комисията от 22 юли 2009 г. за установяване на подробни правила за допустимостта на наименованията на сортовете земеделски растителни видове и зеленчукови видове (кодифицирана версия) (ОВ L 191, 23.7.2009 г., стр. 10).
 За целите на настоящото Споразумение, разпоредбите на регламента следва да се четат по следния начин:
 Позоваванията на други актове в регламента се смятат за приложими до степента и във вида, в който тези актове са включени в Споразумението.“
 Член 2
 Текстовете на Регламент (ЕО) No 637/2009 на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 ноември 2010 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 1 октомври 2010 година.
 За Съвместния комитет на ЕИП
 Председател
 Stefán Haukur JÓHANNESSON
 (1) ОВ L 181, 15.7.2010 г., стр. 11.
 (2) ОВ L 191, 23.7.2009 г., стр. 10.
 (3) ОВ L 108, 5.5.2000 г., стр. 3.
 (4) Без отбелязани конституционни изисквания.


text:
 21.2.2008
 BG
 Официален вестник на Европейския съюз
 L 47/58
 РЕШЕНИЕ НА СЪВМЕСТНИЯ КОМИТЕТ НА ЕИП
 No 127/2007
 от 28 септември 2007 година
 за изменение на приложение XX (Околна среда) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
 като има предвид, че:
 (1)
 Приложение XX към Споразумението бе изменено с Решение No 92/2007 на Съвместния комитет на ЕИП от 6 юли 2007 г. (1)
 (2)
 Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета (2) следва да бъде включена в Споразумението.
 (3)
 Решение 2002/623/ЕО на Комисията от 24 юли 2002 г. за установяване на обяснителни бележки, които да допълнят приложение II към Директива 2001/18/ЕО на Европейския парламент и на Съвета относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета (3) следва да бъде включено в Споразумението.
 (4)
 Решение 2002/811/ЕО на Комисията от 3 октомври 2002 г. за създаване на обяснителни бележки, които да допълнят приложение VII към Директива 2001/18/ЕО на Европейския парламент и на Съвета относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета (4) следва да бъде включено в Споразумението.
 (5)
 Решение 2002/812/ЕО на Съвета от 3 октомври 2002 г. за установяване съгласно Директива 2001/18/ЕО на Европейския парламент и на Съвета на формуляр за обобщена информация, свързан с пускането на пазара на генетично модифицирани организми като продукти или в продукти (5), следва да бъде включено в Споразумението.
 (6)
 Решение 2002/813/EО на Съвета от 3 октомври 2002 г. за установяване съгласно Директива 2001/18/ЕО на Европейския парламент и на Съвета на формуляр за обобщена информация на нотификациите относно съзнателното освобождаване в околната среда на генетично модифицирани организми за цели, различни от пускане на пазара (6), следва да бъде включено в Споразумението.
 (7)
 Решение 2003/701/EО на Комисията от 29 септември 2003 г. за установяване съгласно Директива 2001/18/ЕО на Европейския парламент и на Съвета на формат за представяне на резултатите от съзнателното освобождаване на генетично модифицирани висши растения в околната среда за цели, различни от пускане на пазара (7), следва да бъде включено в Споразумението.
 (8)
 Решение 2004/204/EО на Комисията от 23 февруари 2004 г. за определяне на подробни правила за действието на регистрите за вписване на информация относно генетични модификации в ГМО, предвидени в Директива 2001/18/ЕО на Европейския парламент и на Съвета (8), следва да бъде включено в Споразумението,
 РЕШИ:
 Член 1
 Приложение XX към Споразумението се изменя, както следва:
 1.
 След точка 25в (Решение 93/584/ЕИО на Комисията) се добавя следната точка:
 „25г.
 32001 L 0018: Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета (ОВ L 106, 17.4.2001 г., стр. 1).